CONVOCATÒRIA DE PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2022/2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34566)
  + [Valencià](/va/acuerdo/34131)






Selector de idioma

Leer

* [Español](/es/acuerdo/34986)
* [Valencià](/va/acuerdo/34231)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2022/2023[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2022/2023

Data d'aprovació
:   19/01/2023

Data de publicació
:   23/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/34147)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34140)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34996)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2022/2023&url=https://www.boua.ua.es/va/acuerdo/34719)

**Títol:** CONVOCATÒRIA DE PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2022/2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 19 de gener de 2023

CONVOCATÒRIA DE PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2022/2023

1.     Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de tres premis als millors equips participants en el Joc de Simulació Empresarial de la Facultat de Ciències Econòmiques i Empresarials de la Universitat d'Alacant.

L'estudiantat podrà completar la seua formació pràctica en direcció empresarial, exercir les habilitats més demandades (treball en equip, facultat d'anàlisi, creativitat, gestió del temps, visió estratègica en la presa de solucions, lideratge, etc.) i prendre consciència de les circumstàncies reals que es trobarà en la seua futura activitat empresarial.

2.     Requisits de les persones beneficiàries

Podrà obtenir la condició de beneficiari i participar en el joc:

·       L'alumnat que estiga matriculat, durant el curs acadèmic 2022/2023, en algun grau o postgrau de la Facultat de Ciències Econòmiques i Empresarials de la Universitat d'Alacant, incloent-hi el doble grau de Dret-ADE.

·       Cada equip estarà format per un mínim de tres persones i un màxim de cinc, i haurà de nomenar un representant que actuarà com a interlocutor amb el comitè organitzador.

·       El nombre màxim d'equips participants serà de deu.

3.     Nombre i dotació de les beques

Es concedirà un nombre màxim de 3 premis, i es distribuirà l'assignació de la següent manera: cadascun dels tres equips guanyadors, primer, segon i tercer, rebrà un premi consistent en 500€, 300€ i 200€ respectivament, que es farà efectiu mitjançant una transferència proporcional que rebrà cadascun/a dels/de les alumnes que integren cada equip guanyador.

4.     Termini i procediment de presentació de sol·licituds

4.1 Termini de presentació

El termini per a sol·licitar la participació s'obrirà el 30 de gener fins al 20 de febrer de 2023 a les 23.59 hores.

4.2 Procediment de presentació

La sol·licitud es presentarà a través del següent [formulari](https://cvnet.cpd.ua.es/uaCuestionarios/preguntas.aspx?idcuestionario=8680&idioma=va) (<https://cvnet.cpd.ua.es/uacuestionarios/preguntas.aspx?idcuestionario=8680&idioma=va>), amb indicació de les dades d'aquesta convocatòria.

5.    Criteris de participació i normativa del joc

Amb les sol·licituds rebudes, es realitzarà una selecció de 10 equips d'acord amb els criteris següents i per aquest ordre:

1r) Equips formats per 5 persones.

2n) Equips formats per persones que participen per primera vegada en el joc.

3r) Que tots els membres de l'equip tinguen superat el primer curs dels seus estudis. Aquest criteri no serà aplicable a estudiants de màster.

4t) Puntuació obtinguda en fer una mitjana de la nota mitjana de l'expedient de cadascun dels membres de l'equip en el curs immediatament anterior (curs 2021/2022).

A més, per a participar en el joc és necessari tenir accés a una connexió a Internet.

Normativa del joc

1.       Cada equip competirà amb la resta dels equips inscrits en el joc.

2.       Es realitzarà una reunió de presentació del joc als equips admesos l'1 de març de 2023, a les 13 h (es comunicarà als equips admesos mitjançant correu electrònic institucional), a la qual haurà d'assistir de manera obligatòria almenys un representant de cada equip seleccionat.

3.       El joc es desenvoluparà entre el 13 de març i el 2 d'abril de 2023. Al començament del joc, els deu equips participants entraran en el mercat amb un balanç de situació de partida idèntic. Cada equip haurà d'establir la seua estratègia empresarial i, en funció d'aquesta, prendre 4 grups de decisions de gestió amb l'objectiu d'obtenir el major benefici possible. Guanyarà el joc l'equip que obtinga el major benefici acumulat al final del joc.

4.       Prèviament a l'inici del joc, els equips participants prendran dues decisions de prova per a familiaritzar-se amb la dinàmica de funcionament del joc.

5.       S'establirà un sistema de tutories perquè els participants puguen resoldre els dubtes que els sorgisquen durant el desenvolupament del joc.

6.       Les decisions s'introduiran directament en la pàgina web del joc (<https://economicas.ua.es/va/actividades-y-eventos/juego-de-simulacion/juego-de-simulacion-empresarial-manga.html>) d'acord amb el calendari que indique la Comissió de Valoració als equips participants en la reunió de presentació. Per a fer-ho, els equips participants rebran una clau identificativa. L'equip que no prenga la decisió en la data establida no vendrà ni produirà, i haurà de fer front als costos fixos sense tenir cap benefici.

7.       Els beneficis obtinguts a conseqüència de les decisions preses per cadascun dels grups, com també el rànquing global dels grups, seran comunicats als representants de cada grup abans de les 24 hores següents a la presa de cada decisió. La classificació final serà comunicada als participants en la sessió de clausura i lliurament de diplomes, que tindrà lloc el 4 d'abril de 2023. Aquesta classificació serà publicada també en la pàgina web de la Facultat de Ciències Econòmiques i Empresarials amb posterioritat.

Tots els equips participants rebran un diploma de participació en el joc. Per a obtenir-lo, serà necessari prendre els 4 grups de decisions establides.

El lliurament de diplomes de participació i de premis tindrà lloc el 4 d'abril de 2023.

[DATES CLAU DEL JOC](/Acuerdos/DescargarAnexoxId?idanexo=600888&idacuerdo=34729&idioma=es)

6.    Òrgan gestor i Comissió de Valoració

6.1.         Òrgan gestor

L'òrgan gestor de la convocatòria i la unitat administrativa de referència és la secretaria de la Facultat de Ciències Econòmiques i Empresarials que s'encarrega de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

Les dades de contacte són el correu electrònic [pwnn.efrskyhhknh@bq.pz](mailto:pvdl.weuzdyfumor@de.uf).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistit de la seua petició prèvia resolució que haurà de ser dictada en els termes previstos legalment.

6.2.         Comissió de Valoració

La Comissió de Valoració estarà formada pel degà i dos professors/es de la Facultat de Ciències Econòmiques i Empresarials.

Tots i cadascun dels membres integrants de la Comissió de Valoració hauran d'emplenar i signar el següent [document DACI](https://sc.ua.es/es/subvenciones/unidad-subvenciones/documentacion-y-guias.html).

En el supòsit de no haver-hi suficients equips (deu equips), la Comissió de Valoració es reserva la possibilitat de no dur a terme l'activitat.

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://economicas.ua.es/es/actividades-y-eventos/juego-de-simulacion/juego-de-simulacion-empresarial-manga.html>, que substitueix la notificació a les persones interessades i té els mateixos efectes.

Una vegada seleccionats els equips participants, la Comissió de Valoració comunicarà als equips seleccionats aquesta circumstància mitjançant correu electrònic dirigit al representant de cada grup. A més, aquesta informació serà publicada en el web de la Facultat de Ciències Econòmiques i Empresarials el 22 de febrer de 2023.

Els comunicats de la Comissió de Valoració es remeten al correu electrònic institucional acabat ql @rkn.bq.ap, @gcloud.ua.es i @kcvvenu.cy.ag.

Les reclamacions al procés de selecció podran realitzar-se del 23 al 24 de febrer de 2023 a través d'aquest [formulari](https://economicas.ua.es/va/tramites-y-consultas/solicitud-informacion-consultas-peticiones-y-quejas.html). (<https://economicas.ua.es/va/tramites-y-consultas/solicitud-informacion-consultas-peticiones-y-quejas.html>)

El llistat final d'admesos serà publicat el 27 de febrer de 2023.

8.    Marc legal i pressupostari

La convocatòria del joc, que serveix de base reguladora, es troba recollida en la línia de subvenció 2023LS0010 de l'edició 2023 del Pla Estratègic de Subvencions 2021-2023 de la Universitat d'Alacant.

El premi concedit s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació màxima per a aquesta convocatòria és de 1.000 € i es troba consignada en l'orgànica 07.51.6I.61.98 del pressupost de la Facultat de Ciències Econòmiques i Empresarials. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.    Obligació i justificació de las persones beneficiàries

La participació en el joc implica l'acceptació de les bases, com també el criteri de la Comissió de Valoració quant a la resolució de qualsevol qüestió o incidència derivada del concurs i no prevista en aquestes bases.

Per a fer efectiu el pagament dels premis, les persones beneficiàries hauran de presentar:

- la [fitxa de tercers](https://sge.ua.es/es/documentos/facturacion/proveedores-espa-val.pdf) (<https://sge.ua.es/es/documentos/facturacion/proveedores-espa-val.pdf>).

- la fotocòpia de DNI/NIE o passaport, en el cas que els documents en poder de la UA no estiguen actualitzats.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Pot, també, posar-se en contacte amb el delegat de Protecció de Dades a través de l'adreça [qjc@lx.fc](mailto:gkf@sh.ju).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: [https://seuelectronica.ua.es/es/privacidad.html](https://seuelectronica.ua.es/es/privacidad.html%E2%80%9D).

11. Recursos

Contra la convocatòria, les bases i els actes administratius que se'n deriven d'aquesta, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 19 de gener de 2023

La rectora,

PD de signatura, VICERECTORA D'ESTUDIANTS I OCUPABILITAT

(Resolució de 22 de desembre de 2020)

ROSARIO FERRER CASCALES

Documents annexos:
------------------

* [Descargar 34902\_cas.pdf](/Acuerdos/DescargarAnexoxId?idanexo=600870&idacuerdo=34022)
* [Descargar 34578\_val.pdf](/Acuerdos/DescargarAnexoxId?idanexo=600888&idacuerdo=34010)





[Carretera Sant Vicent del Raspeig s/n  
03942 Sant Vicent del Raspeig - Alacant  
 Tel. 95 132 1400 - Fax 00 221 0605](https://www.google.es/maps/@56.431469,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12316&trk=tyah&trkInfo=tarId%9U4443506452843%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)